—

Kolme uue sordi lisamiseks ja kaitse laiendamiseks ka pruunile (kooritud) riisile asendatakse tootespetsifikaadi ja koonddokumendi jaotise „Toote kirjeldus“ (vastavalt B osa ja punkt 3.2) lõik „Oryza sativa L liigist pärit valge riisi sordid „Bahía“, „Tebre“, „Gleva“, „Fonsa“, „Bomba“ ja „Montsianell“, mis kuuluvad kaubanduslikku ekstraklassi.“ järgmisega: „Oryza sativa L liigist pärit valge riisi ja pruuni (kooritud) riisi sordid „Bahía“, „Tebre“, „Gleva“, „Fonsa“, „Bomba“, „Montsianell“, „JSendra“, „Guara“ ja „Olesa“, mida kasvatatakse tava- või mahepõllumajandusmeetodite (või muude valitsuse tunnustatud säästvate tootmissüsteemide) kohaselt. Valge riis peab vastama ekstraklassi turustamisstandardile ja pruun riis (st kooritud riis) peab vastama pruuni riisi ainsale kehtivale turustamisstandardile.“ Nende kolme uue riisisordi lisamine tähendab, et kohandada tuleb ka muid tootekirjelduse jaotiste (spetsifikaadi B osa ja koonddokumendi punkti 3.2) lõike. Tekst „Sortidel „Bahía“, „Tebre“, „Fonsa“, „Montsianell“ ja „Gleva“ on väga sarnased omadused ja ehkki viljelusjärgus võib esineda väikesi erinevusi, ei ole lõpptootel olulisi erinevusi.“ järgmisega: „Kõik selle kaitstud päritolunimetusega hõlmatud sordid kuuluvad alamliiki Oryza sativa japonica. Peaaegu kõigil neil („Bahía“, „Tebre“, „Fonsa“, „Montsianell“, „Gleva“, „JSendra“ ja „Guara“) on väga sarnased omadused ja ehkki viljelusjärgus võib esineda väikesi erinevusi, ei ole lõpptootel olulisi erinevusi.“ Tekst „Kuigi sort „Bomba“ erineb teistest nii viljelusomaduste kui ka riisi enda omaduste poolest, on sort oma kvaliteedi ja traditsioonilisuse tõttu Ebro delta piirkonnas siiski spetsifikaati lisatud.“ järgmisega: „Kuigi sort „Bomba“ erineb teistest nii viljelusomaduste kui ka riisi enda omaduste poolest, on sort oma kvaliteedi ja traditsioonilisuse tõttu Ebro delta piirkonnas siiski spetsifikaati lisatud.“ Sordi „Olesa“ keetmata terad näevad välja väga erinevad teiste kaitstud päritolunimetusega hõlmatud sortide teradest, kuid see sort, mis pärineb samuti määratletud geograafilisest piirkonnast, annab toiduvalmistamisel sarnaseid tulemusi nagu sort „Bomba“.“ Tekst „Kõnealustel sortidel on suur tärklisesisaldus tera keskel, mis annab neile kriitvalge keskkoha, mida hispaania keeles kirjeldatakse sõnaga „perlado“ ehk „pärlitaoline“. See võimaldab riisiga koos kasutatavate toiduainete maitsel imenduda ja riisil selle valmistamisel värvuda.“ järgmisega: „Nende sortide amüloosisisaldus on piisavalt suur, et riisiga koos kasutatavate toiduainete maitse saaks korralikult imenduda ja riis selle valmistamisel värvuda.“ Tekst „Kõik need sordid on tuntud ühtlase valmimise ja ühtlaste terade poolest. Need sobivad piirkonnas valmistatavatesse riisiroogadesse, sest tera maitseimavus on tunduvalt parem kui muud liiki riiside, näiteks pikateralisel riisi puhul.“ järgmisega: „Kõik need on tuntud ühtlase valmimise ja valminud terade ühtluse poolest. Need sobivad piirkonnas valmistatavatesse riisiroogadesse, sest tera maitseimavus on tunduvalt parem kui muud liiki riiside, näiteks enamiku pikateralise riisi sortide puhul. Kuigi „Olesa“ on pikateraline sort, annab see toiduvalmistamisel samasuguseid tulemusi kui teised kaitstud päritolunimetusega hõlmatud sordid.“ Kuna pruun (kooritud) riis, mis, nagu on selgitatud „Toote kirjelduse“ jaotises (tootespetsifikaadi jaotis B1 „Toote määratlus“ ja koonddokumendi punkt 3.2), on hõlmatud teise turustamisstandardiga, tuli kohandada ka „Toote kirjelduse“ jaotiste (tootespetsifikaadi B osa ja koonddokumendi punkt 3.2) järgmisi lõike: „Kõik sordid, mis on kaitstud KPNiga „Arroz del Delta del Ebro“, peavad väljasaatmise ajal vastama ekstraklassi turustamisstandardile ning terad peavad olema terved, ilma seenhallituseta, mädaniketa, putukate või parasiitideta, võõra lõhna ja/või maitseta.“ See asendatakse järgmisega: „Kõik sordid, mis on kaitstud KPNiga „Arroz del Delta del Ebro“, peavad väljasaatmise ajal vastama asjaomasele turustamisstandardile ning terad peavad olema terved, ilma seenhallituseta, mädaniketa, putukate või parasiitideta, ilma kõrvallõhna ja/või -maitseta.“ Pruuni riisi lisamise põhjused Pruun riis (nimetatakse ka cargo- või kooritud riisiks) on riis, millest valmistatakse valget riisi, mis on seni ainus KPNiga kaitstud riisiliik. Pruun riis koosneb küpsetest riisiteradest, millelt on kestad eemaldatud, nii et alles jääb kliikiht, mis annab riisile värvuse. Otsus lisada kaitstud päritolunimetusega „Arroz del Delta del Ebro“ hõlmatud riisiliikide hulka pruun riis tehti selleks, et kohanduda tarbijate muutuvate harjumustega, kuna nõudlus seda tüüpi toodete järele üha suureneb. Uute sortide lisamise põhjused Lisaks juba hõlmatud sortidele („Bahía“, „Tebre“, „Fonsa“, „Bomba“, „Montsianell“ ja „Gleva“) on uued sordid („JSendra“, „Guara“ ja „Olesa“) riisisordid, mis on kõige kohanemisvõimelisemad Ebro delta märgalade tingimustega. Nende uute sortide riisil on pärast keetmist samad omadused mis kaitstud päritolunimetusega juba hõlmatud sortidel, ning kõik sordid, nii vanad kui ka uued, kuuluvad japonica alamliiki. „JSendra“ on sort, mis on tänu taime kõrgusele hästi kohanenud keskkonna ja valitsevate ilmastikutingimustega, eelkõige tuulega. Sort on väga vastupidav terade varisemisele, lamandumisele ja riisi lehemädanikule. Ühe kõige hiljem (mai esimesel poolel) külvatava sordina on see üks kliimamuutustega kõige paremini kohanevaid sorte. Sordi omadused on väga sarnased praegu kaitstud päritolunimetusega hõlmatud sortide omadustega. Ka sort „Guara“ sobib keskkonna- ja valitsevate ilmastikutingimustega. See on üks sortidest, mis sobivad kõige paremini liivmuldadele. Sordi omadused on väga sarnased kaitstud päritolunimetusega praegu hõlmatud sortide omadustega. Sort „Olesa“ pärineb Ebro deltast ja sobib hästi kohalikku keskkonda. Kuna sort on kiire kasvuga, saab seda kasvatada säästvalt, kasutades vähem loodusvarasid ja rakendades keskkonnahoidlikke põllundustavasid. Sort on väga vastupidav seeninfektsioonidele ja lamandumisele ning talub seetõttu hästi kohalikku kliimat. Sordi kulinaarsed omadused on väga sarnased kaitstud päritolunimetusega juba hõlmatud sortide omadustega. Seda, kuidas erinevad riisisordid eri tüüpi pinnasega kohanevad, uuritakse nii era- kui ka avalikus sektoris põllumajandusliku toidu uurimise ja tehnoloogia instituudi Ebro katsejaama abil. Tööstusharu on ka vägagi teadlik piirkonna suurest ökoloogilisest väärtusest ja arvestab sellega: tasakaalu leidmine piirkonna rikkaliku looduspärandi ja selle sotsiaal-majandusliku väärtuse vahel on alati olnud esmatähtis. Ebro deltas kasvatatav riis on näide sellest, kuidas põllukultuur, mida hakati viljelema 19. sajandi lõpus, võib anda suure panuse piirkonna kui loodusliku ala väärtuse suurendamisse. Seetõttu jätkatakse tööd ja uurimistegevust, et leida säästvamaid põllukultuuride sorte, millel on samad omadused, mis eristavad olemasolevaid sorte, ja mis suudavad kohaneda Ebro delta spetsiifiliste tingimustega. Uued sordid, mida soovitakse spetsifikaati lisada, on märkimisväärsed järgmiste omaduste poolest: a) need on vastupidavamad seenhaigustele„ eriti Pyricularia oryzae“le, mis vähendab vajadust fungitsiidide järele; b) on vastupidavamad pinnase soolsuse suhtes; c) kasvavad hästi liivmuldadel, eriti „Guara“; d) kohanevad paremini kliimamuutustest tingitud kõrvalekalletega; e) säilitavad kooskõla määratletud piirkonna põllumajandus- ja keskkonnatingimustega. Uued sordid lisatakse tootekirjelduse jaotiste (spetsifikaadi B osa ja koonddokumendi punkt 3.2) tabelitesse, milles on loetletud riisi omadused.